જ્યાં સ્વચ્છતા ત્યાં પ્રભુતા એ પંક્તિને સાર્થક કરતાં અને છેલ્લાં બે વર્ષથી મુંબઈમાં સ્વચ્છ નદી અભિયાન ચલાવતા મુંબઈના રિવર માર્ચ ગ્રુપે મુંબઈની ચાર નદીઓને સાફ કરવાનું કામ હાથ ધર્યું છે. સંજય ગાંધી નૅશનલ પાર્કથી પોઇસર નદીની શરૂઆત કરી હતી અને એના બે ભાગ પાડ્યા હતા જેમાં એક ભાગ દામુનગરથી જાય છે અને બીજો ક્રાન્તિનગર અને અપ્પાપાડાની વચ્ચેથી જાય છે. સૌપ્રથમ ક્રાન્તિનગરમાં સવારે સાડાસાત વાગ્યાથી પોઇસર નદીથી સફાઈ કરવાની શરૂઆત કરી અને પાંચથી છ અઠવાડિયાં સફાઈ કર્યા બાદ કુલ ૧,૪૮,૦૦૦ કિલો ગંદકી સાફ કરી હતી. એ બાદ હવે ૨૧ મેએ કાંદિવલી-ઈસ્ટમાં પોઇસર કાજુપાડાના વિસ્તારમાં સફાઈ હાથ ધરી હતી અને ફરી ૨૮ મેએ સવારે સફાઈ કરી ગંદકીને સાફ કરાશે જેમાં જોડાવા લોકોને આહ્વાન પણ કરાયું છે.